sukhrobnurali/uzbek-legal-corpus huggingface dataset:
“Ichki ishlar organlari tomonidan giyohvandlik vositalari, ularning analoglari, psixotrop moddalar va prekursorlar saqlanadigan obyekt hamda xonalarning texnik mustahkamligi va qoʻriqlash-yongʻinga qarshi signalizatsiya moslamalari bilan jihozlanganligi holati ustidan nazoratni amalga oshirish tartibi toʻgʻrisidagi nizomni tasdiqlash haqida”gi buyruqqa oʻzgartirishlar kiritish toʻgʻrisida
(order, 2020-05-20)

Oʻzbekiston Respublikasi Vazirlar Mahkamasining 2020-yil 14-fevraldagi 85-son “Giyohvandlik vositalari, ularning analoglari, psixotrop moddalar va prekursorlarning muomalasi sohasidagi nizomlarni tasdiqlash toʻgʻrisida”gi qaroriga muvofiq buyuraman: 1. Oʻzbekiston Respublikasi ichki ishlar vazirining 2009-yil 4-oktabrdagi 75-son “Ichki ishlar organlari tomonidan giyohvandlik vositalari, ularning analoglari, psixotrop moddalar va prekursorlar saqlanadigan obyekt hamda xonalarning texnik mustahkamligi va qoʻriqlash-yongʻinga qarshi signalizatsiya moslamalari bilan jihozlanganligi holati ustidan nazoratni amalga oshirish tartibi toʻgʻrisidagi nizomni tasdiqlash haqida”gi buyrugʻiga (roʻyxat raqami 2041, 2009-yil 16-noyabr) (Oʻzbekiston Respublikasi qonun hujjatlari toʻplami, 2009-y., 47-son, 508-modda) ilovaga muvofiq oʻzgartirishlar kiritilsin. 2. Mazkur buyruq rasmiy eʼlon qilingan kundan eʼtiboran kuchga kiradi. 1. Buyruqda: nomi va 1-banddagi “va qoʻriqlash-yongʻinga qarshi signalizatsiya moslamalari” degan soʻzlar “, qoʻriqlash va yongʻindan darak beruvchi signalizatsiya vositalari hamda videokuzatuv tizimlari” degan soʻzlar bilan almashtirilsin; 2-band oʻz kuchini yoʻqotgan deb topilsin. 2. Nizomda: nomidagi “va qoʻriqlash-yongʻinga qarshi signalizatsiya moslamalari” degan soʻzlar “, qoʻriqlash va yongʻindan darak beruvchi signalizatsiya vositalari hamda videokuzatuv tizimlari” degan soʻzlar bilan almashtirilsin; muqaddimadagi “hamda qoʻriqlash-yongʻinga qarshi signalizatsiya moslamalarining” degan soʻzlar “, qoʻriqlash va yongʻindan darak beruvchi signalizatsiya vositalari hamda videokuzatuv tizimlarining” degan soʻzlar bilan almashtirilsin; 11-banddagi “Giyohvandlik vositalari, psixotrop moddalar va prekursorlarni saqlash boʻyicha texnik talablari toʻgʻrisidagi nizomda (roʻyxat raqami 1048, 2001-yil 11-iyul) oʻrnatilgan” degan soʻzlar “Oʻzbekiston Respublikasi Vazirlar Mahkamasining 2020-yil 14-fevraldagi 85-son qarori bilan tasdiqlangan Obyektlar (xonalar)ning giyohvandlik vositalarini, ularning analoglarini, psixotrop moddalar va prekursorlarni saqlash boʻyicha texnik talablarga muvofiqligi toʻgʻrisida xulosalar berish tartibi haqidagi nizomda belgilangan” degan soʻzlar bilan almashtirilsin; 2-ilova mazkur oʻzgartirishlarning ilovasiga muvofiq tahrirda bayon etilsin.
Hakamlik sudlari roʻyxati
(other, 2020-05-20)

Vazirlar Mahkamasining 2008-yil 30-oktabrdagi 235-son qarori bilan tasdiqlangan Hakamlik sudlari hisobini yuritish tartibi toʻgʻrisidagi nizomiga asosan doimiy faoliyat koʻrsatuvchi hakamlik sudlarini tashkil etish va ularning faoliyatini tugatish, shuningdek doimiy faoliyat koʻrsatuvchi hakamlik sudlari hamda ularning tarkibiga kiradigan hakamlik sudyalari soni toʻgʻrisida 2020-yil 1-may holatiga T/r Hududiy adliya organlari nomi Doimiy faoliyat koʻrsatuvchi xakamlik sudlari Hakamlik sudyalari 1. Qoraqalpogiston Respublikasi 14 15 2. Andijon 19 6 3. Buxoro 18 29 4. Jizzax 12 10 5. Qashqadaryo 14 34 6. Navoiy 14 53 7. Namangan 17 76 8. Samarqand 22 54 9. Sirdaryo 5 7 10. Surxondaryo 18 37 11. Fargʻona 19 38 12. Xorazm 15 29 13. Toshkent 24 37 14. Toshkent shahar 36 373 Jami 247 798
Alkogol mahsulotlarining ulgurji savdosi boʻyicha faoliyatni litsenziyalash tartibi, shuningdek, litsenziya talablari va shartlarini buzganlik uchun qoʻllanadigan choralar va sanksiyalar toʻgʻrisidagi nizomni tasdiqlash haqida
(resolution, 2025-05-01)

Oʻzbekiston Respublikasi Prezidentining “Alkogol va tamaki mahsulotlarini ishlab chiqarish va ularning aylanmasini davlat tomonidan tartibga solishni takomillashtirish hamda uzumchilik va vinochilikni rivojlantirishga doir chora-tadbirlar toʻgʻrisida” 2019-yil 5-fevraldagi PF-5656-son Farmoniga hamda “Oʻzbekiston Respublikasi Moliya vazirligi huzuridagi Alkogol va tamaki bozorini tartibga solish inspeksiyasi faoliyatini tashkil etish toʻgʻrisida” 2019-yil 5-fevraldagi PQ-4162-son qaroriga muvofiq Vazirlar Mahkamasi qaror qiladi: 3. Belgilab qoʻyilsinki, mahalliy pivo mahsulotlari, koʻpiklanadigan va tabiiy vinolarning ulgurji savdosi boʻyicha faoliyat bilan shugʻullanish uchun litsenziya talab etilmaydi. 4. Oʻzbekiston Respublikasi Alkogol va tamaki bozorini tartibga solish hamda vinochilikni rivojlantirish agentligi: ushbu qarorda belgilangan talablar va qoidalarga toʻliq javob beradigan yuridik shaxslarga alkogol mahsulotlarining ulgurji savdosi boʻyicha faoliyat bilan shugʻullanish uchun litsenziya berilishini taʼminlasin; ulgurji savdo tashkilotlari tomonidan ushbu qaror bilan belgilangan litsenziya talablariga soʻzsiz rioya etilishi yuzasidan qatʼiy tizimli nazorat oʻrnatsin. 5. Belgilansinki, tuman (shahar) hokimliklari tomonidan “Sharobsavdo” ulgurji bazalariga ulgurji savdo faoliyati uchun ilgari berilgan litsenziyalar yangi litsenziya talablarini hisobga olgan holda, uch oy muddatda qayta rasmiylashtirilishi shart. Alkogol mahsulotlarining ulgurji savdosi bilan shugʻullanuvchi korxonalarning yuridik shaxs tashkil etmagan holda faoliyat yuritgan chakana savdo doʻkonlaridagi qoldiq alkogol mahsulotlarini sotishga 2020-yil 1-sentabrgacha ruxsat beriladi. 6. Mazkur qarorning bajarilishini nazorat qilish Oʻzbekiston Respublikasi Bosh vazirining moliya-iqtisodiyot va kambagʻallikni qisqartirish masalalari boʻyicha oʻrinbosari — Oʻzbekiston Respublikasi iqtisodiy taraqqiyot va kambagʻallikni qisqartirish vaziri J.A. Qoʻchqorov zimmasiga yuklansin.
Vazirlar Mahkamasining 2020-yil 19-maydagi 255-F-son farmoyishi
(order, 2020-05-19)

1. Yevropa tiklanish va taraqqiyot bankining Bosh kotibi Enzo Kvatrachoke boshchiligidagi delegatsiya 2019-yil 3 — 6-dekabr kunlari Oʻzbekiston Respublikasiga tashrif buyurgani maʼlumot uchun qabul qilinsin. 2. Oʻzbekiston Respublikasi Moliya vazirligi Vazirlar Mahkamasining zaxira jamgʻarmasidan Investitsiyalar va tashqi savdo vazirligiga ilovaga muvofiq zarur mablagʻlar ajratilishini taʼminlasin. T/r Xarajatlar turi Hisob Summa 1. Toshkent shahrida transport xizmatlari: Yuqori martabali mehmonlar uchun avtomobil (“Megsedes-Venz”) 7.7 soat x 346 000,0 soʻm x 3 dona x 3 kun 23 874 000 soʻm 2. Oʻzbekiston Respublikasi Hukumati nomidan qabul 15 kishi x 931 000,0 soʻm 13 965 000,0 soʻm 3. Investitsiyalar va tashqi savdo vazirligi nomidan tashkil etilgan tushlik 15 kishi x 649 000,0 soʻm 9 735 000 ,0 soʻm 4. “International Hotel Tashkent” mehmonxonasi “Dome” restorani ijarasi 1 kun 9 200 000,0 soʻm 5. Esdalik sovgʻalar sotib olish (Miniatyura 40 sm.) 1 dona x 2 000 000,0 soʻm 2 000 000,0 soʻm 6. Konsert dasturi 9 000 000,0 soʻm Jami: 67 877 800,0 soʻm
Oʻzbekiston Respublikasi Vazirlar Mahkamasining 2020-yil 19-maydagi 254-F-son farmoyishi
(order, 2020-05-19)

Oʻzbekiston Respublikasi Prezidentining “Oʻzbekiston Respublikasining “Davlat tili haqida”gi Qonuni qabul qilinganligining oʻttiz yilligini keng nishonlash toʻgʻrisida” 2019-yil 4-oktabrdagi PQ-4479-son qarori ijrosini taʼminlash maqsadida: 1. Quyidagilar: Oʻzbekiston Respublikasining “Davlat tili haqida”gi Qonuni qabul qilinganining oʻttiz yilligi munosabati bilan 2019-yil 21-oktabr kuni “Toshkent siti” halqaro ishbilarmonlik markazi hududidagi “Kongress-holl” saroyida asosiy bayram tadbiri oʻtkazilganligi; “Toshkent siti” halqaro ishbilarmonlik markazi hududidagi “Kongress-holl” saroyida oʻtkazilgan bayram tadbiriga vaqtinchalik sahna (keyingi oʻrinlarda — obyekt) qurilganligi; obyekt boʻyicha buyurtmachi etib — Toshkent shahar hokimligining “Yagona buyurtmachi xizmati” injiniring kompaniyasi, bosh loyihachi va pudratchi etib — “Trest 12” AJ belgilanganligi; obyektda haqiqatdan bajarilgan loyiha va qurilish ishlari qiymati 89,8 mln. soʻmni tashkil etganligi maʼlumot uchun qabul qilinsin. 2. Oʻzbekiston Respublikasi Moliya vazirligi Toshkent shahar hokimligining “Yagona buyurtmachi xizmati” injiniring kompaniyasiga haqiqatda bajarilgan loyiha va qoʻrilish ishlari uchun 89,8 mln. soʻm mablagʻni Oʻzbekiston Respublikasi Vazirlar Mahkamasining zaxira jamgʻarmasi hisobidan ajratsin. 3. Mazkur farmoyishning bajarilishini nazorat qilish Oʻzbekiston Respublikasi Bosh vazirining moliya-iqtisodiyot va kambagʻallikni qisqartirish masalalari boʻyicha oʻrinbosari — Oʻzbekiston Respublikasi iqtisodiyot taraqqiyot va kambagʻallikni qisqartirish vaziri J.A. Qoʻchqorov zimmasiga yuklansin.
Oʻzbekiston Respublikasi Vazirlar Mahkamasining 2020-yil 19-maydagi 253-F-son farmoyishi
(order, 2020-05-19)

Oʻzbekiston Respublikasi Prezidentining “Ikkinchi jahon urushida qozonilgan gʻalabaning 75 yilligini munosib nishonlash toʻgʻrisida” 2019-yil 23-oktabrdagi PQ-4495-son qarori ijrosini taʼminlash, shuningdek, “Gʻalaba bogʻi” majmuasiga badiiy majmualar yaratilishi munosabati bilan mualliflik gonorarlarini toʻlash maqsadida: 1. Oʻzbekiston Badiiy akademiyasi va Oʻzbekiston Respublikasi Madaniyat vazirligining “Gʻalaba bogʻi” majmuasidagi badiiy majmualar boʻyicha Oʻzbekiston Badiiy akademiyasi tomonidan oʻtkazilgan tanlovlar natijasiga koʻra aniqlangan tashkilotlar (muallif va ijodkorlar)ga mualliflik haqi (ijodiy ishlar boʻyicha gonorarlar)ni toʻlash toʻgʻrisidagi taklifi maʼqullansin. 2. “Gʻalaba bogʻi” majmuasida badiiy yodgorliklar yaratishda mualliflik haqi stavkalari (ijodiy ishlar boʻyicha gonorarlar) miqdorini aniqlash va tasdiqlash boʻyicha baholovchi guruh (keyingi oʻrinlarda — Baholovchi guruh) tarkibi ilovaga muvofiq tasdiqlansin. Baholovchi guruh aʼzolariga mualliflik haqi stavkalari (ijodiy ishlar boʻyicha gonorarlar)ni har tomonlama tahlil qilgan holda, ularning haqiqiy qiymatini aniqlash yuzasidan shaxsiy masʼuliyat yuklansin. 3. Oʻzbekiston Respublikasi Qurilish vazirligi va Toshkent shahar hokimligi Baholovchi guruh aniqlagan mualliflik haqi stavkalari (ijodiy ishlar boʻyicha gonorarlar) boʻyicha haykaltaroshlarga loyiha doirasida zarur mablagʻlarni bosh pudrat tashkiloti — “Trest 12” AJ tomonidan qoplab berilishini taʼminlasin. 4. Mazkur farmoyishning bajarilishini nazorat qilish Oʻzbekiston Respublikasi Bosh vazirining birinchi oʻrinbosari A.J. Ramatov va Oʻzbekiston Respublikasi qurilish vaziri B.I. Zakirov zimmasiga yuklansin. 1. A. Nuriddinov — Oʻzbekiston Badiiy akademiyasi raisi, baholovchi guruhi rahbari 2. E. Iskandarov — Oʻzbekiston Respublikasi qurilish vaziri oʻrinbosari 3. K. Akilova — Oʻzbekiston Respublikasi madaniyat vaziri oʻrinbosari, Badiiy ekspertlar kengashi raisi 4. T. Abdusattarov — Oʻzbekiston Respublikasi adliya vaziri oʻrinbosari — Oʻzbekiston Respublikasi Adliya vazirligi huzuridagi Intellektual mulk agentligi direktori 5. N. Sabirov — Oʻzbekiston Respublikasi Moliya vazirligi Davlat moliyaviy nazorati departamenti direktori 6. U. Ibraximov — Oʻzbekiston Respublikasi Bosh prokuraturasi huzuridagi Iqtisodiy jinoyatlarga qarshi kurashish departamenti Hujjatli tekshirishlar boʻlimi boshligʻi 7. S. Oripov — Toshkent shahar hokimligi “Yagona buyurtmachi xizmati” injiniring kompaniyasi direktori 8. M. Allabergenov — Oʻzbekiston Respublikasi Iqtisodiy taraqqiyot va kambagʻallikni qisqartirish vazirligi huzuridagi “Loyihalar va import kontraktlarni kompleks ekspertiza qilish markazi” DUK direktori 9. F. Tashmuxammedov — Oʻzbekiston Badiiy akademiyasi raisi oʻrinbosari, Badiiy ekspertlar kengashi raisi oʻrinbosari 10. F. Ruzikulov — Oʻzbekiston Respublikasi Madaniyat vazirligining Badiiy ekspertiza boshqarmasi boshligʻi 11. T. Tojixodjayev — Oʻzbekiston Badiiy Akademiyasi huzuridagi Badiiy ekspertiza kengashi raisi
Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida (Oʻzbekiston Respublikasi Prezidentining “Limonchilik tarmogʻini yanada rivojlantirishga doir qoʻshimcha chora-tadbirlar toʻgʻrisida” 2020-yil 19-fevraldagi PQ-4610-son qarori)
(resolution, 2025-04-23)

Oʻzbekiston Respublikasi Prezidentining “Limonchilik tarmogʻiii yanada rivojlantirishga doir koʻshimcha chora-tadbirlar toʻgʻrisida” 2020-yil 19-fevraldagi PQ-4610-son qaroriga muvofiq Vazirlar Mahkamasi qaror qiladi: 1. Oʻzbekiston Respublikasi Hukumatining ayrim qarorlariga ilovaga muvofiq oʻzgartirish va qoʻshimchalar kiritilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining agrar va oziq-ovqat sohalarini rivojlantirish masalalari boʻyicha oʻrinbosari Oʻ.I. Barnoyev va Oʻzbekiston Respublikasi qishloq xoʻjaligi vaziri J.A. Xodjayev zimmasiga yuklansin. 1. Vazirlar Mahkamasining “Fargʻona viloyatida tomorqa yer egalarini qoʻllab-quvvatlash va qishloq xoʻjaligi sohasida ilmiy-amaliy salohiyatni rivojlantirish boʻyicha qoʻshimcha chora-tadbirlar toʻgʻrisida” 2018-yil 22-oktabrdagi 846-son qarori 9-bandidagi “Limon yetishtiruvchilar va eksport qiluvchilar” soʻzlari “Sitrus, subtropik va tropik oʻsimlik yetishtiruvchilar va eksport qiluvchilar” soʻzlari bilan almashtirilsin. 3. Vazirlar Mahkamasining 2019-yil 9-iyuldagi 569-son qarori bilan tasdiqlangan Oʻzbekiston Respublikasi Qishloq xoʻjaligi vazirligi huzuridagi Bogʻdorchilik va issiqxona xoʻjaligini rivojlantirish agentligi huzuridagi akademik Mahmud Mirzayev nomidagi bogʻdorchilik, uzumchilik va vinochilik ilmiy-tadqiqot institutining tuzilmasiga “Ilmiy-tajriba stansiyalari, eksperimental korxonalar va “Respublika Bogʻbonlar maktabi”” blokidan soʻng ““Sitrus, subtropik va tropik oʻsimliklar ilmiy-amaliy markazi” MCHJ” bloki qoʻshilsin.
Oʻzbekiston Respublikasi Prezidentining ayrim qarorlariga oʻzgartirishlar kiritish toʻgʻrisida
(resolution, 2020-05-18)

Xalqaro moliya institutlari bilan hamkorlikni yanada kengaytirish va takomillashtirish, ularning ishtirokida respublikada amalga oshirilayotgan investitsiya loyihalarini roʻyobga chiqarish, iqtisodiy, ijtimoiy va infratuzilmaviy rivojlanishga ilgʻor tajriba va imtiyozli mablagʻlarni keng jalb qilish hamda vazirlik va idoralarning xalqaro moliya institutlari bilan aloqalarini muvofiqlashtirish maqsadida: 1. Oʻzbekiston Respublikasi Prezidentining ayrim qarorlariga ilovaga muvofiq oʻzgartirishlar kiritilsin. 2. Mazkur qarorning ijrosini nazorat qilish Oʻzbekiston Respublikasi Bosh vazirining oʻrinbosari S.U. Umurzakov zimmasiga yuklansin. 1. Oʻzbekiston Respublikasi Prezidentining 2010-yil 25-martdagi “Xalqaro shartnomaga qoʻshilish toʻgʻrisida”gi PQ-1310-son qarori 3-bandi oʻz kuchini yoʻqotgan deb topilsin. 2. Oʻzbekiston Respublikasi Prezidentining 2017-yil 20-dekabrdagi “Xalqaro va xorijiy moliya institutlari bilan hamkorlikning samaradorligini yanada oshirish chora-tadbirlari toʻgʻrisida”gi PQ-3439-son qarorida: 1-band quyidagi tahrirda bayon etilsin: “1. Oʻzbekiston Respublikasidan quyidagilar: Oʻzbekiston Respublikasi Investitsiyalar va tashqi savdo vazirligi — xalqaro moliya institutlari (Xalqaro valyuta jamgʻarmasi bundan mustasno) bilan markazlashtirilgan hamkorlik boʻyicha vakolatli organ (boshqaruvchi idorasi); Oʻzbekiston Respublikasi Markaziy banki — Xalqaro valyuta jamgʻarmasi bilan markazlashtirilgan hamkorlik boʻyicha vakolatli organ (boshqaruvchi idorasi); Oʻzbekiston Respublikasi Bosh vazirining oʻrinbosari — investitsiyalar va tashqi savdo vaziri S.U. Umurzakov — Osiyo taraqqiyot banki, Osiyo infratuzilma investitsiyalari banki, Islom taraqqiyot banki guruhi, Yevropa tiklanish va taraqqiyot banki, Qishloq xoʻjaligini rivojlantirish xalqaro jamgʻarmasi bilan markazlashtirilgan hamkorlik boʻyicha boshqaruvchi; Oʻzbekiston Respublikasi Bosh vazirining oʻrinbosari — iqtisodiy taraqqiyot va kambagʻallikni qisqartirish vaziri J.A. Qoʻchqorov — Jahon banki guruhi va Xalqaro valyuta jamgʻarmasi bilan markazlashtirilgan hamkorlik boʻyicha boshqaruvchi; Oʻzbekiston Respublikasi investitsiyalar va tashqi savdo vazirining oʻrinbosari Sh.A. Vafayev — Osiyo taraqqiyot banki, Osiyo infratuzilma investitsiyalari banki, Jahon banki guruhi, Islom taraqqiyot banki guruhi, Yevropa tiklanish va taraqqiyot banki, Qishloq xoʻjaligini rivojlantirish xalqaro jamgʻarmasi bilan markazlashtirilgan hamkorlik boʻyicha boshqaruvchi oʻrinbosari; Oʻzbekiston Respublikasi Markaziy banki raisi M.B. Nurmuratov — Xalqaro valyuta jamgʻarmasi bilan markazlashtirilgan hamkorlik boʻyicha boshqaruvchi oʻrinbosari etib belgilansin”; 5 va 8-bandlar oʻz kuchini yoʻqotgan deb topilsin; 7-bandning birinchi xatboshisidagi “Investitsiyalar boʻyicha davlat qoʻmitasi” soʻzlari “Investitsiyalar va tashqi savdo vazirligi” soʻzlari bilan almashtirilsin.
“2020-yil uchun davlat statistika hisoboti shakllarini tasdiqlash toʻgʻrisida”gi qarorga oʻzgartirishlar kiritish haqida
(resolution, 2021-02-11)

Oʻzbekiston Respublikasining “Davlat statistikasi toʻgʻrisida”gi, “Maxsus iqtisodiy zonalar toʻgʻrisida”gi qonunlari, Oʻzbekiston Respublikasi Vazirlar Mahkamasining 2020-yil 10-martdagi 136-son “2020-2021-yillarda ichki va tashqi bozorlarda xaridorgir mahsulotlarni ishlab chiqarishni mahalliylashtirish dasturi toʻgʻrisida”gi qarori ijrosini taʼminlash va qurilish xizmatlari importi tarkibini baholash bilan bogʻliq statistik koʻrsatkichlarni yanada takomillashtirish maqsadida Oʻzbekiston Respublikasi Davlat statistika qoʻmitasi qaror qiladi: 1. Oʻzbekiston Respublikasi Davlat statistika qoʻmitasining 2019-yil 2-oktabrdagi 10-mb-son “2020-yil uchun davlat statistika hisoboti shakllarini tasdiqlash toʻgʻrisida”gi qaroriga (roʻyxat raqami 3193, 2019-yil 4-noyabr) (Qonun hujjatlari maʼlumotlari milliy bazasi, 04.11.2019-y., 10/19/3193/3993-son) ilovaga muvofiq oʻzgartirishlar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 3. Oʻzgartirishlarning 3-bandi 2020-yil 19-maydan kuchga kiradi. 1. Qarorning 20-ilovasi mazkur oʻzgartirishlarning 1-ilovasiga muvofiq tahrirda bayon etilsin. 2. Qarorning 109-ilovasi III boʻlimi quyidagi tahrirda bayon etilsin: 3. Qarorning 109/4-ilovasi mazkur oʻzgartirishlarning 2-ilovasiga muvofiq tahrirda bayon etilsin.
Oʻzbekiston Respublikasi Prezidentining 2019-yil 7-yanvardagi “Toshkent shahrida Amiti Universitetini tashkil etish toʻgʻrisida”gi PQ-4097-son qaroriga qoʻshimcha kiritish haqida
(resolution, 2020-05-14)

Toshkent shahridagi Amiti Universitetini sifatli asbob- uskunalar, kompyuter texnikasi va boshqa texnik vositalar bilan taʼminlash maqsadida: 1. Oʻzbekiston Respublikasi Prezidentining 2019-yil 7-yanvardagi “Toshkent shahrida Amiti Universitetini tashkil etish toʻgʻrisida”gi PQ-4097-son qarori 9-bandining “b” kichik bandi “Oʻzbekiston Respublikasi Axborot texnologiyalari va kommunikatsiyalarini rivojlantirish vazirligi” soʻzlaridan keyin “pudrat va yordamchi pudrat tashkilotlari” soʻzlari bilan toʻldirilsin. 2. Mazkur qarorning ijrosini nazorat qilish Oʻzbekiston Respublikasining Bosh vaziri A.N. Aripov zimmasiga yuklansin.
Oʻzbekiston Respublikasi Vazirlar Mahkamasining 2020-yil 12-maydagi 241-F-son farmoyishi
(order, 2020-05-12)

1. Oʻzbekiston Respublikasi Prezidentining topshirigʻiga asosan 2020-yil 11-aprelda Vengriyaga koronavirus infeksiyasi (COVID-19) tarqalishini bartaraf etish uchun 500,0 ming dona bir marotabalik tibbiy yuz niqoblar insonparvarlik yordami sifatida yuborilganligi maʼlumot uchun qabul qilinsin. 2. Oʻzbekiston Respublikasi Moliya vazirligi “Oʻztoʻqimachiliksanoat” uyushmasining Vengriyaga insonparvarlik yordam yukini yuborish bilan bogʻliq xarajatlarini qoplash uchun Vazirlar Mahkamasining zaxira jamgʻarmasidan ilovaga muvofiq mablagʻlar ajratsin. 3. Mazkur farmoyishning bajarilishini nazorat qilish “Oʻztoʻqimachiliksanoat” uyushmasi raisi I.U. Xaydarov zimmasiga yuklansin. T/r Tashkilot nomi va xarajatlar turi* Dastlabki hisob-kitoblar Summasi 1. “Oʻztoʻqimachiliksanoat” uyushmasi 1.1 Bir marotabalik tibbiy yuz niqoblarining shakllantirish punktiga yetkazib berish xarajatlari bilan birgalikdagi narxi 250 000 dona x 2 250,0 soʻm 562 500 000,0 soʻm 1.2 Bir marotabalik tibbiy yuz niqoblarining shakllantirish punktiga yetkazib berish xarajatlari bilan birgalikdagi narxi 250 000 dona x 1 750,0 soʻm 437 000 000,0 soʻm Jami: 1 000 000 000,0 soʻm
Davlat veterinariya xizmati nazorati ostidagi tovarlar xavfsizligini taʼminlash boʻyicha qoʻshimcha chora-tadbirlar toʻgʻrisida
(resolution, 2023-04-11)

Soʻnggi yillarda mamlakatimizda chorvachilik va parrandachilikni kompleks rivojlantirishda keng koʻlamli islohotlar va davlat dasturlari, shuningdek, epizootik osoyishtalik va oziq-ovqat xavfsizligini taʼminlash boʻyicha amaliy tadbirlar izchil amalga oshirilmoqda. Shu bilan birga, isteʼmolchilarni xavfli va sifatsiz mahsulotlarni isteʼmol qilishdan himoya qilishning yetarli darajada samarali tizimi yaratilmaganligi oqibatida qator muammolar, shu jumladan, respublikada hayvonlar va isteʼmolchilar orasida yuqumli kasalliklar qoʻzgʻatuvchilarining tarqalish xavfi yuzaga kelmokda. Respublika hududiga oʻta xavfli yuqumli kasalliklarni qoʻzgʻatuvchilar kirib kelishining oldini olish hamda tarqalishi xavfini bartaraf etishning xavfsiz muhofazaning samarali tizimini yaratish, shuningdek, davlat veterinariya xizmati nazorati ostidagi tovarlarni olib kirish tartib- taomillarini yanada soddalashtirish va takomillashtirish maqsadida Vazirlar Mahkamasi qaror qiladi: 1. 2021-yil 1-yanvardan boshlab shunday tartib oʻrnatilsinki, unga muvofiq: faqat Oʻzbekiston Respublikasi hududiga olib kiriladigan davlat veterinariya xizmati nazorati ostidagi tovarlarni ishlab chiqaradigan, qayta ishlaydigan va saqlaydigan eksport qiluvchi tashkilotlar va shaxslar (xorijiy eksport qiluvchilar) reyestriga (keyingi oʻrinlarda — Reyestr) kiritilgan eksport qiluvchi tashkilotlar va shaxslarning davlat veterinariya xizmati nazorati ostidagi tovarlarini Oʻzbekiston Respublikasi hududiga olib kirishga ruxsat beriladi; davlat veterinariya xizmati nazorati ostidagi tovarlarni olib kirishga veterinariya ruxsatnomasi uchun bazaviy hisoblash miqdorining bir baravari miqdorida yigʻim undiriladi; ushbu tartib favqulodda vaziyatlarda, xalqaro koʻrgazmalarda qatnashishda, laboratoriya tahlillari uchun namunalarda, shuningdek, diplomatik korpus, oʻquv muassasalari, ilmiy va davlat maqsadlari hamda insonparvarlik (gumanitar) yordami uchun olib kelinadigan davlat veterinariya xizmati nazorati ostidagi tovarlarga nisbatan tatbiq etilmaydi. 2. Oʻzbekiston Respublikasi Veterinariya va chorvachilikni rivojlantirish davlat qoʻmitasi uch oy muddatda Reyestrni shakllantirish va yuritish tartibi toʻgʻrisidagi nizomni tasdiqlasin. 4. Oʻzbekiston Respublikasi Veterinariya va chorvachilikni rivojlantirish davlat qoʻmitasi manfaatdor vazirliklar va idoralar bilan birgalikda oʻzlari qabul qilgan normativ-huquqiy hujjatlarni ikki oy muddatda ushbu qarorga muvofiqlashtirsin. 5. Mazkur qaror rasmiy eʼlon qilingan kundan eʼtiboran uch oy oʻtgach kuchga kiradi. 6. Mazkur qarorning bajarilishini nazorat qilish Oʻzbekiston Respublikasi Bosh vazirining investitsiyalar va tashqi iqtisodiy aloqalar masalalari boʻyicha oʻrinbosari — Oʻzbekiston Respublikasi investitsiyalar va tashqi savdo vaziri S.U. Umurzakov hamda Oʻzbekiston Respublikasi Veterinariya va chorvachilikni rivojlantirish davlat qoʻmitasi raisi B.T. Norqobilov zimmasiga yuklansin.